על להפרד מהחבר שלי. אלדד. מכיר אותו?" פלטה בלי לדעת למה. "מכיר. כן. כולם מכירים אותו". פתאום היא חשבה על אלדד ונגעלה. הוא והחברים החמורים שלו. יואש חזר לסדר את מכנסיו באי נוחות. "אני מסריחה?" שאלה. לא ברור לה למה דווקא עכשיו היא מעלה שאלה כזו. "מה פתאום. את מריחה נורא טוב. כמו ורדים..." הוא התקרב קצת להריח והיא הריחה את האפטר שייב שלו ואת הג'ל בשיער. "בא לי שוקולד" אמרה. "שוקולד?" הוא המהם לעצמו. "אפשר... אה... אפשר להבריז וללכת למכולת של אשר. אני אזמין אותך לשוקולד. רוצה?". "בטח" אמרה. היא קפצה מהאשקובית והסתכלה על יואש מקפל פינה בספר שלו, פותח את התיק, מניח את הספר בתיק, סוגר אותו. שם את הסיגריות בצד של התיק ויורד מהאשקובית. הוא חייך אליה. היא חייכה חזרה. # אשקובית - בלוק בטון בצורה מרובעת. ברוב המקרים הכוונה למבנים טרומיים המשמשים למגורים, במקרה זה - קוביות המשמשות איוורור למרתפי בית הספר, ומשמשות את התלמידים כספסל רחב. נכתב לסדנה מס' 17